Пурхи Ахван

Пурхи Ахван (паспорчĕпе Афанасьев Порфирий Васильевич, 1942 çулхи нарăс, 20, Çĕнĕ Йĕлмел ялĕ, Тутар АССР, Çарăмсан районĕ — 14.02.2026, Шупашкар хули) — чăваш прозăçи, сăвăçи, драматургĕ, тăлмачĕ.

СССР ÇП пайташĕ (1977),  Çеçпĕл ячĕллĕ преми лауреачĕ (1982), Чăваш Республикин искусствăсен тава тивĕçлĕ ĕçченĕ (1992), Чăваш Республикин Патшалăх премийĕн лауреачĕ (2001), Ф. Карим ячĕллĕ премии лауреачĕ (1998), И.Я. Яковлев ячĕллĕ премии лауреачĕ (2002), Трубина Марфи ячĕллĕ преми лауреачĕ. Пĕтĕм тĕнчери тĕнче халăхĕсен ăс-тăнлăх академин пайташĕ.

 Пурнăç 
1942 çулхи нарăсăн 20-мĕшĕнче Тутарстанăн Çарăмсан районĕнчи Çĕнĕ Йĕлмел ялĕнче çуралнă.

1964 çулта Хусанти педагогика институтĕнче, 1976 çулта ССКП ТК çумĕнчи партин Аслă шкулĕнчи журналистика факультетĕнчен вĕренсе тухнă. 

Шкулта ачасене вĕрентнĕ, Çарăмсан район хаçачĕн редактор çумĕ пулнă. 1967 çулта Шупашкара куçса килнĕ. «Коммунизм ялавĕ» хаçатăн (1967-1974, 1976-1977) редакцисенче ĕçленĕ. Хатĕр пул журналăн редакторĕ, Чăваш Енĕн ÇП правленин председателĕ (1986-1990), Чăваш Радиовĕн тата Чăваш кĕнеке издательствин тĕп редакторĕ пулса ĕçленĕ. Чăваш Республикин Пичетпе информаци политики министрĕн çумĕнче вăй хунă. 

Чăваш Енĕн професиллĕ çыравçăсен пĕрлешĕвĕн правлени председателĕ çумĕ вырăнĕнче тăрăшнă.

 Пултарулăх 
Вильям Шекспирăн «Виндзорские проказницы»(???) комедине, Л. Леоновăн «Нашествие» тата В. Распутинăн «Деньги для Марии» пьесисене чăвашла куçарнă. Ку авторсемсĕр ытти çыравçăсен ĕçĕсене те чăвашла куçарнă.

«Сан ятупа» (1986) сăвăллă трагедие Чăваш драма театрĕнче лартнă. Унăн «Пырса курăр хăнана», «Кĕрхи туслăх» тата ытти сăввисенчен юрă кĕвĕленĕ.

Пичетленсе тухнă кĕнекисем:
 «Çарăмсан кĕввисем» (1975)
 «Вучах» (1978)
 «Чун çути» (1980)
 «Пурăн юрату!» (1985)
 «Хĕвел хапхи» (1988)
 «Чирмешәннән бер йотым су» (Çарăмсан сыпкăм шывĕ) (1990, тутар чĕлхипе)
 «Тав» (1999)

 Чысланисем 
 «Чăваш Республики умĕнчи тивĕçлĕх» орденĕн медалĕ
 Чăваш АСССР Аслă Канашĕн Президиумĕн хисеп грамоти

 Вуламалли 
 Афанасьев, П. В. Дари добро : народный поэт Чувашии = Çынна ырă ту : чăваш халăх поэчĕ Порфирий Афанасьев / [П. В. Афанасьев ; сост. серии и авт. предисл.] Н. Григорьев ; [пер. В. Овчарова и др.]. – Чебоксары : [Новое Время], 2011. – 357 с. 
 Кузьмина, И. Ентешĕсен хисепĕ / И. Кузьмина // Тăван Атăл. – 2012. – № 12. – С. 109-111.
 Афанасьев Порфирий Васильевич // Чуваши Татарстана = Тутарстан чăвашĕсем : [кн.-альбом]. – Чебоксары, 2006. – C. 490.
 Афанасьев Порфирий Васильевич // Энциклопедия чувашской журналистики и печати. – Чебоксары, 2014. – С. 36-37.
 Афанасьев, П. Афанасьев Порфирий Васильевич // Афанасьев, П. Писатели Чувашии / П. Афанасьев. – Чебоксары, 2006. – С. 46-48.
 Никитин, В. П. Афанасьев Порфирий Васильевич / В. П. Никитин // Чувашская энциклопедия. – Чебоксары, 2006. – Т. 1 : А-Е. – С. 156-157.

 Каçăсем 
 Çулталăк кĕнеки 
 Литературная карта Чувашии 
 Культурное наследие Чувашии 
 Порфирий Афанасьев: В героях сейчас кто угодно, только не поэты..

Категори:Пайăр çынсем, алфавитпа
Категори:Çыравçăсем, алфавитпа
Категори:Сăвăçсем, алфавитпа
Категори:СССР çыравçисем
Категори:Раççей çыравçисем
Категори:Чăваш çыравçисем
Категори:СССР драматургĕсем
Категори:Раççей драматургĕсем
Категори:Чăваш драматургĕсем
Категори:СССР сăвăçисем
Категори:Раççей сăвăçисем
Категори:Чăваш сăвăçисем
Категори:СССР тăлмачĕсем
Категори:Раççей тăлмачĕсем
Категори:Чăваш тăлмачĕсем
Категори:Чăваш халăх сăвăçисем
Категори:Нарăсăн 20-мĕшĕнче çуралнисем
Категори:Тутарстанра çуралнисем
Категори:1942 çулта çуралнисем